ของเล่นสำหรับเด็กอายุ 2-6 ขวบ เป็นอย่างไร
1. ของเล่นที่ไม่ใช้สารจำพวกพลาสติก ตะกั่ว ดีบุก
2. ของเล่นที่ประดิษฐ์เอง
3. ของเล่นที่เป็นงานอดิเรก
4. ของเล่นที่สามารถรื้อได้ ประกอบง่าย
คำตอบที่ถูกต้องคือ 4.  เพราะว่า เพราะวัยเด็กอายุ 2-6 ขวบ เป็นวัยที่ซุกซน ชอบการวิ่ง กระโดด ปีนป่าย รื้อค้น ฯลฯ สามารถใช้ส่วนต่างๆของร่างกายได้คล่องแคล่วมากขึ้น สามารถเล่นอะไรแผลงๆจนทำให้ต้องเป็นห่วงอยู่เสมอ และบางครั้งการห้ามก็อาจไปขัดขวางพัฒนาการบางอย่างของเด็กได้ การเล่นของเด็กถ้าปล่อยให้เล่นได้โดยมีคนคอยดูแลอยู่ห่างๆ ก็จะทำให้เด็กเรียนรู้การป้องกันอันตรายตนเองไปด้วย ของเล่นที่สามารถรื้อได้ประกอบง่าย และทนทานก็จะช่วยประหยัดได้หากเจ้าตัวเล็กไม่เบื่อเสียก่อน

ส่วนของเล่นสำหรับเด็กวัยอื่น ๆ มีดังนี้

วัยทารก ช่วง 3 เดือนถึง 12 เดือน เป็นวัยที่เด็กรู้จักยิ้ม หัวเราะ ใช้เสียง มือเท้าเคาะ จับวัตถุได้ ของเล่นสำหรับเด็กวัยนี้จึงไม่ควรใช้สารจำพวกพลาสติก ตะกั่ว ดีบุก และควรดูแลอย่างใกล้ชิดไม่ให้เด็กนำของเล่นใส่ปาก

วัยเด็ก 7-12 ขวบ วัยนี้จะมีพัฒนาการทางสังคม มีมนุษยสัมพันธ์มากขึ้น เด็กจะชอบรวมกลุ่มกับเพื่อนเล่นด้วยกันโดยมีกฎกติกาง่ายๆ จะเริ่มสนใจการแข่งขันกีฬา มีความคิดริเริ่ม รู้จักประดิษฐ์ของเล่นเองอย่างง่ายๆ ซึ่งเป็นส่วนที่ควรส่งเสริม เด็กในวัยนี้ยังสามารถเรียนรู้และเข้าถึงสื่อต่างๆ ได้ดี โฆษณาจึงเข้ามามีอิทธิพลในการซื้อของเด็กวัยนี้มาก หลายคนยอมอดขนมเพื่อซื้อของเล่นอย่างเพื่อนแม้จะถูกผู้ปกครองห้าม แต่ก็ควรใช้ไม้อ่อนคุยกันด้วยเหตุผลก่อนไม้แข็ง

วัยรุ่น วัยนี้เด็กจะแยกกลุ่มผู้หญิงผู้ชายมากขึ้น การเล่นจะมีกฎเกณฑ์กติกาซับซ้อน มีจินตนาการและความคิดริเริ่มสร้างสรรค์ ควรส่งเสริมเรื่องงานอดิเรก เช่น การสะสมต่างๆ งานศิลปะ ดนตรี กีฬาต่างๆ
กุมารเวชศาสตร์ (กุมารเวชศาสตร์) - Pediatrics